wickkiey/tamil-wikipedia-markdown huggingface dataset:
# கராலா, தில்லி


**கராலா** (*Karala*) இந்தியாவின் வடமேற்கு தில்லியில் உள்ள ஒரு கிராமமாகும். இது பிரதான கஞ்சாவ்லா சாலையில் அமைந்துள்ளது.  

## புள்ளி விவரங்கள்
தில்லியின் மிகப்பெரிய கிராமமாகும். கராலாவில் உள்ள மக்களில் முக்கிய இனங்கள் மாத்தூர் (ஜாத்) (மத்தியாசர்) மற்றும் பிறர். அவர்கள் தில்லி மற்றும் இப்பகுதியின் நிரந்தர குடியிருப்பாளர்களாக இருக்கின்றனர்.  
**கராலாவின் மதப் பரவலாக்கம்**

| 35,730 | 94.16% | 3.03% | 0.29% | 1.83% | 0.01% | 0.62% | 0.01% | 0.04% | } |
| --- | --- | --- | --- | --- | --- | --- | --- | --- | --- |

## எப்படி அடைவது
கரலா கிராமம் முண்ட்கா இரயில் நிலையம், மெட்ரோ நிலையம், ரித்தலா மெட்ரோ நிலையம் மற்றும் கராலா இடையே 10 கி.மீ அல்லது 6.2 மைல் அல்லது 5.4 கடல் மைல் மற்றும் கெஹ்ரா கிராம இரயில் நிலையத்திலிருந்து கிட்டத்தட்ட 7 கி.மீ. கி.மீ. தொலைவில் உள்ளது. பேருந்து எண் 114, 174, 921,247, 182,972 ஏ, 741,962 ஏ, 962 ஆகியவற்றில் பயணம் செய்து கராலா கிராமத்தை எளிதாக அடையலாம்.  

## நிலவியல்
இந்த கிராமம் இப்போது ரோகிணி பிரிவு 37, பிரிவு 38, பிரிவு 39 மற்றும் பலவற்றோடு இணைக்கப்பட்டுள்ளது. அருகிலுள்ள கிராமங்கள் கஞ்சவாலா, மஜ்ரி, இராணி கெரா, சுல்தான்பூர் தபாஸ் மற்றும் பேகம்பூர் ஆகியவை. கராலாவுக்கு அதன் சொந்த நீர் தொட்டி ஒன்று உள்ளது. கராலா கிராமம் அதன் சொந்த சமசுகிருதக் கல்லூரியைக் கொண்டுள்ளது. கிராமத்தின் நடுவில் அமைந்துள்ள புகழ்பெற்ற சாகித் பகத் சிங் பூங்காவில் ஒன்று பஜார் பன்னா என்று அழைக்கப்படுகிறது. "பஜார் பன்னா" வில் ஒரு பெரிய ராதா கிருட்டிணன் கோயிலும் அமைந்துள்ளது. இந்த கோயில் ஆண்டவர் கிருட்டிணரை நோக்கி இந்துக்கள் வழிபடும் ஒரு அடையாளமாகும். இந்த கிராமத்தில் ஒரு கால்பந்து விளையாட்டு மைதானம் கொண்ட பெரிய அரங்கமும் உள்ளது. பிரபலமான திரைப்படமான "இராக்ஸ்டார்" - "ஜோ பி மெயின்" பாடல் அதே அரங்கத்தில் 2010 14 டிசம்பர் அன்று படமாக்கப்பட்டது. பிரபலமான ஜதின் சிங் சவுகான் அதில் கலந்து கொண்டார்.  

## அடையாளங்கள்
கராலா மற்றும் மஜ்ரி மக்களால் வழிபாட்டிற்காக பயன்படுத்தப்படும் தாதா மண்டு என்று அழைக்கப்படும் ஒரு பெரிய கோயில் உள்ளது. கோயிலை ஒட்டியுள்ள ஒரு பெரிய குளமும், ஒரு பழங்கால சிவன் கோயிலும் உள்ளது. இந்த கிராமத்தில் ஒரு கால்பந்து விளையாட்டு மைதானம் கொண்ட பெரிய அரங்கமும் உள்ளது. "சாகித் பகத் சிங் பூங்கா" என்ற பெயரில் ஒரு பூங்காவும் உள்ளது. கராலாவில் இரண்டு கால்பந்து அணிகளும் உள்ளன, அவை கே.எஃப்.சி (கராலா கால்பந்து சங்கம்) ஆகும். இது இரண்டு பள்ளிகளைக் கொண்டுள்ளது.- ஒன்று முதன்மை மற்றும் இரண்டாவது இரண்டாம் நிலை. இது இரண்டு பாட வேளைகளைக் கொண்டுள்ளது. ஒன்று பெண்கள் மற்றும் மாலை சிறுவர்களுக்கென கொண்டுள்ளது. இங்கு ஒரு மருத்துவமனையும் உள்ளது. கராலாவில் பல சிறிய புதிய குடியிருப்புகள் உள்ளன. அதாவது சிவ் விகார், ஆனந்த்புர்தம், இராம விகார் போன்றவை.  

## நிர்வாகம்
கஞ்சாவ்லா பகுதியின் நகராட்சி அலுவலகம் மற்றும் காவல் நிலையத்தின் கீழ் கிராம காரலா வருகிறது. அதன் அனைத்து நீதித்துறை நடவடிக்கைகளும் புது தில்லி ,சரசுவதி விகாரின் கீழ் வருகிறது. சட்டம் மற்றும் ஒழுங்கு காட்டுபாடுகள் அனைத்தும் கஞ்சாவ்லா காவல் நிலையத்தின் கீழ் வருகின்றன. 29 பேர் கொண்ட நகரமன்ற உறுப்பினர்கள் கராலா நிர்வாகத்தின் கீழ் வருகிறார்கள். கராலா அனைத்து 17 கிராம பர்தான்களின் தலைமையும் ஆகும். தற்போது சவுத்ரி சமுந்தர் என்பது 17 கிராமங்களைக் கொண்ட கராலா கிராமத்தின் தற்போதைய பர்தானாகும். கரலாவில் அனைத்து சமூகங்களும் உட்பட 6 சோபல் உள்ளது.
# வார்ப்புரு:Btname/doc



## Category:Biology:Taxon name:
Species name:  

Other taxons or not full Species name:  

Taxon names, Authors and Years can be in double square brackets as internal hyperlinks:  

### Usage
The template is intended for correct record of Latin names of the biological taxons. Universal use will allow automatic updating at change of taxonomy and automatic correction of mistakes of carrying-in data.  

For example:  

is presented as  

- 

while  

is presented as  

- 

; Note: This template **must not** be used for any taxons above the rank of genus (e.g. family, class, order, etc.), because in its present form, the taxon name is italicized without regard to taxonomic rank.  

=
# சைலேஷ் குமார் பந்தோபாத்யாய்

**சைலேஷ் குமார் பந்தோபாத்யாய்** (Sailesh Kumar Bandopadhyay ) இவர் இந்தியாவைச் சேர்ந்த ஒரு காந்தியத்தை பின்பற்றுபவராகவும், மகாத்மா காந்தியின் நெருங்கிய கூட்டாளியாகவும் ஆவார் . மருத்துவம் மற்றும் பொது சுகாதாரத் துறைகளில் இவர் செய்த சேவைகளுக்காக இந்திய அரசு 2010 ல் இவருக்கு மூன்றாவது மிக உயர்ந்த குடிமக்கள் விருதான பத்ம பூசண் விருது வழங்கியது.  

## சுயசரிதை

சைலேஷ்குமார் பந்தோபாத்யாய் 1926 ஆம் ஆண்டு மார்ச் 10 ஆம் தேதி, வங்காளத்தின் சக்ரதர்பூரில், தற்போது இந்திய மாநிலமான சார்க்கண்டில் பிறந்தார். இவரது தந்தை மிதமான நிதி ஆதாரங்களைக் கொண்ட இந்திய இரயில்வே ஊழியராக இருந்தார். இளம் சைலேஷ் விரைவில் மகாத்மா காந்தியின் செல்வாக்கின் கீழ் வந்தார். 1942 இல் மெட்ரிகுலேசன் தேர்ச்சி பெற்ற பின்னர், இவர் வெள்ளையனே வெளியேறு இயக்கத்தில் சேர்ந்தார், பிரித்தானிய இந்தியாவின் காவல்துறையினரால் இரண்டு முறை கைது செய்யப்பட்டார்.  

1944 ஆம் ஆண்டில், பந்தோபாத்யாய் டாட்டா நகர் தொழிற்சங்க இயக்கத்தில் சேர்ந்தார். இது அப்துல் பாரி, மைக்கேல் ஜான் மற்றும் மோனி கோஷ் போன்ற அறியப்பட்ட தொழிற்சங்க ஆர்வலர்களால் வழிநடத்தப்பட்டது. இரண்டு ஆண்டுகளுக்குப் பிறகு, 1946 இல், இவர் இந்திய தேசிய காங்கிரசில் சேர்ந்தார். விரைவில், இவர் அதன் பதவிகளில் உயர்ந்தார். 1951 இல், ஜாம்ஷெட்பூருக்கு அருகிலுள்ள காந்திய கிராம புனரமைப்பு மையத்தின் பொறுப்போடு, மாவட்ட காங்கிரசு குழுவின் அலுவலக செயலாளராக ஆனார்.
# மாயவரம் பாப்பா


**மாயவரம் பாப்பா** (பிறப்பு: 03 செப்டெம்பர் 1921  

## இளமைக் காலம்
மாயவரம் சரஸ்வதி அம்மாள் ராஜமன்னார்குடி என்ற ஊரில் 1921 ஆம் ஆண்டு செப்டெம்பர் மாதம் 3 ஆம் நாள், ஸ்ரீ் பாலசுப்பிரமணியன், பிரகதாம்பாள் தம்பதியருக்கு மகளாகப் பிறந்தார். இவர்கள் குடும்பம் ஒரு இசைக் குடும்பம் ஆகும். சரஸ்வதி அம்மாள் தமது ஏழாவது வயதில் புல்லாங்குழல் கற்றுக்கொள்ள ஆரம்பித்தார். கீரனூர் பக்கத்திலுள்ள பெருஞ்சேரி என்னுமிடத்தில் வாழ்ந்த ஸ்ரீ் முத்து இவரது குருவாக இருந்தார். பின்னர் மாயவரத்துக்குக் குடிபெயர்ந்து அங்கு ஸ்ரீ் வேணுகோபால ஐயர் என்பவரிடம் வாய்ப்பாட்டும், திருப்பாம்புரம் சுவாமிநாத பிள்ளையிடம் புல்லாங்குழலும் கற்றுக் கொண்டார்.  

## இசைப் பயணம்
மாயவரத்தில் இசைக்கச்சேரிகள் செய்து வந்தபின் சென்னை மயிலாப்பூருக்கு குடிபெயர்ந்து அங்கு சுமார் 20 ஆண்டுகள் மாணவர்களுக்கு வாய்ப்பாட்டு, வீணை, புல்லாங்குழல் ஆகிய இசைப் பயிற்சிகள் அளித்து வந்தார்.  

## நடித்த திரைப்படங்கள்
- 1942 - கிருஷ்ண பிடாரன்
- 1946 - சகடயோகம்

## இறப்பு
மாயவரம் பாப்பா 2013 ஆகஸ்ட் 17 ஆம் நாள், திருவான்மியூரிலுள்ள அவரது இல்லத்தில் காலமானார். இறக்கும்போது அவருக்கு வயது 93.
# வேளாளர் செவிலியர் கல்லூரி



**வேளாளர் செவிலியர் கல்லூரி** தமிழ்நாட்டில் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  

ஒரு தனியார் கல்லூரி. இக்கல்லூரி திண்டல், ஈரோடு மாவட்டம், தமிழ்நாட்டில் அமைந்துள்ளது.  

இக்கல்லூரி 2008 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.  

## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன.
# சீனா கொட்டாரம்


**சீனா கொட்டாரம்** **(Cheena Kottaram)** அல்லது **சீனா அரண்மனை** 1904 ஆம் ஆண்டில் திருவாங்கூர் மன்னராக இருந்த ஸ்ரீ முலாம் திருநாள் ராம வர்மாவுக்காக கட்டப்பட்ட ஒரு ஓய்வு இல்லமாகும். கொல்லம்-ரயில்வே இருப்புப்பாதை அமைக்கப்பட்ட காலகட்டத்தில் இந்த அரண்மனையின் கட்டுமானப் பணி நிறைவடைந்தது. இது ஏழு அறைகளைக் கொண்ட ஒற்றை மாடி சிவப்பு செங்கல் கட்டிடம் ஆகும். சீனா கொட்டாராமின் கட்டிடக்கலை இந்தோ-சரசெனிக் பாணியில் அமைந்ததாகும். இந்த பாணியானது பொதுவாக இந்திய கட்டிடக்கலை மற்றும் ஐரோப்பிய, இஸ்லாமிய மற்றும் மூரிஷ் கட்டிடக்கலைகளின் ஒன்று சேர்ந்த ஒரு கலவையாகும். சீனா கொட்டாராம் இன்னும் 'தேசிய பாரம்பரிய நினைவுச்சின்னம்' என்ற அங்கீகாரம் பெறவில்லை.  

## பெயர்க்காரணம்
கொல்லத்தைச் சேர்ந்தவர்கள் இந்த ஓய்விடத்தை சீனா அரண்மனை என்று பொருள் அமையும் வகையில் சீனா கொட்டாரம் என்று அழைக்கின்றார்கள். ஏனெனில் இது பண்டைய சீன கட்டிடங்களின் கட்டடக் கலைப்பாணியைக் கொண்டு அமைந்துள்ளது.  

## வரலாறு
இந்தியா சுதந்திரம் அடைவதற்கு முன்னர், திருவிதாங்கூர் இராச்சியத்தின் வணிக தலைநகராக குயிலன் (கொல்லம்) இருந்தது. திருவிதாங்கூர் - மலபார் கடற்கரைப் பகுதியில் அதிகபட்ச வணிக மற்றும் வணிகம் சார்ந்த நிலையில் நற்பெயரைக் கொண்ட நகரமாக கொலலம் இருந்தது. கொல்லம் துறைமுகத்தின் வழியாக அதிக அளவிலான ஏற்றுமதி-இறக்குமதி நடவடிக்கைகள் மேற்கொள்ளப்பட்டன. அப்போது கொல்லம் நகரத்தில் பல அரண்மனைகள் இருந்ததால் கொல்லம் நகரமானது *அரண்மனை நகரம்* என்று அழைக்கப்பட்டது. திருவிதாங்கூர்-மலபார் கடற்கரையில் அமைந்த ஒரே ஒரு விமான நிலையம் அப்போது கொல்லம் நகரில் இருந்தது. அந்த காலகட்டத்தில், திருவனந்தபுரத்திற்கு ரயில் இணைப்போ விமான இணைப்போ இல்லை. திருவாங்கூர் மன்னர்கள் கொல்லத்தில் பயணம் செய்வதை வழக்கமாகக் கொண்டிருந்தனர். அதற்காக அவர்கள் கொல்லம் ரயில் நிலையத்திற்கு அருகில் சீனா கோட்டாரம் எனப்படுகின்ற இந்த அரண்மனையைக் கட்டியுள்ளனர்.  

## அமைப்பு
சீனா கொட்டாரத்தை வெளியில் இருந்து பார்ப்பதற்கு இரட்டை மாடிக் கட்டிடம் போல் தோன்றினாலும், இது உண்மையில் ஒற்றை மாடியினைக் கொண்டே அமைந்துள்ளது. இந்த ஓய்வு இல்லத்தில் ஏழு அறைகள் அமைந்துள்ளன. முன் புறத்திலும் கட்டிடத்தின் பின்புறத்திலும் வராண்டாக்கள் உள்ளன. தெற்குப் பக்கத்தில் இருக்கும் தாழ்வாரப்பகுதியானது மூடப்பட்டுள்ள நிலையில் உள்ளது. அங்கிருந்து கொல்லம் போக்குவரத்திற்கான பாலத்தினைக் காணமுடியும். வடக்குப் புறத்தில், இப்போது ஒரே நுழைவாயில் உள்ளது. உள்ளே செல்லவும் வெளியே வருவதற்கும் அந்த பாதை பயன்படுத்தப்படுகிறது.அங்கே உள்ள ஒரு சிறிய தளத்தில் இருந்து மகாராஜா தனது சலூன் காரில் ஏறுகின்ற அமைப்பினைக் கொண்டுள்ளது.அது பயணிகள் ரயிலுடன் பின்னர் இணைக்கப்படும். மாளிகையின் நடுவில் நேர்த்தியாக அமைந்துள்ள கோதிக் வளைவுகள் உள்ளன. அனைத்துப் புறங்களிலும் ஈய பிரேம்களில் படிந்த கண்ணாடி அமைப்புகளைக் கொண்டு உள்ளன. அழகான கண்ணாடி சுவரோவியங்கள், வெனிஸ் மாடி ஓடுகள், விண்டேஜ் கேரளா பாணியில் அமைந்த மரச் செதுக்குதல் மற்றும் கூரைகளுக்கு தனித்துவமான டிராகன் போன்ற மர அமைப்புகள் இதன் சிறப்பான அம்சங்களாகும். திருவிதாங்கூரின் சின்னமான சங்கு கிரானைட்டில் அனைத்துப் பக்கங்களிலும் சுவர்களில் காணப்படுகின்றன.  

## அமைவிடம்
கொல்லம் ரயில்வே நிலையத்திற்கு மிகவும் நெருக்கமாக சீனா கொட்டாரம் அமைந்துள்ளது. ரயில்வே ஸ்டேஷனிலிருந்து 950 மீ தொலைவில் இது உள்ளது. அருகில் உள்ள விமான நிலையம் திருவனந்தபுர சர்வதேச விமான நிலையம் ஆகும். விமான நிலையம், அரண்மனையிலிருந்து சுமார் 68 கி.மீ. தொலைவில் உள்ளது.
# பரம்பு



**பரம்பு** *(harrow)* என்பது மண்பரப்பில் உள்ள கட்டிகளை உடைத்து சீராக மண்னைப் பரவச் செய்யும் கருவியாகும். எனவே இது தன் செயல்பட்டில் ஏரில் இருந்து தெளிவாக வேறுபட்டதாகும். ஏர் ஆழமாக உழுவதற்குப் பயன்படுகிறது. உழவுக்குப் பிறகான சீரற்ற வயல் பரப்பைப் பரம்படித்தல் சீராக்குகிறது. பரம்படித்தலின் முதன்மையான நோக்கமே மண்கட்டிகளை உடைத்து விதைப்படுகையாகப் பயன்படுவதற்கு ஏற்றபடி மண்கட்டமைப்பு அமையுமாறு மண்ணை நுண்சீராக்குவதே. களையகற்றவும் விதைத்தப் பின் விதைகளைச் சீராகப் பரவ விடவும் பருவாரியான பரம்படித்தலும் மேற்கொள்ளப்படுகிறது. பரம்படித்தல் முழு மட்பரப்பையும் கிளறிவிட்டு நல விதைப்படுகையாக்கும். களையெடுப்பான் பயிரிடையில் அமையும் களைகளை மட்டும் வாரிக் களைகிறது.  

நடைமுறையில் பொதுவாக நான்குவகைப் பரம்புகள் உள்ளன; அவை, வட்டில் பரம்புகள், விற்சுருள் பல் பரம்பு உட்பட்ட கொழுவகைப் பரம்புகள், இழுவைப் பரம்புகள், முட்பரம்புகள், சங்கிலித்தொடர் பரம்புகள், சங்கிலித்தொடர்-விட்டில் கூட்டுப் பரம்புகள் என்பனவாகும். பரம்புகள் முன்பு விலங்குகளால் இழுக்கப்பட்டன. இழுப்பதற்குக் குதிரைகள், காளைகள், கோவேறு கழுதைகள் பயன்பட்டன. சில இடங்களிலும் சில காலங்களிலும் இதற்கு மாந்த உழைப்பே பயன்பட்டது. இப்போது பரம்புகளை இழுக்க இழுதண்டு பூட்டிய இழுவைப்பொறிகள் பயன்படுகின்றன.  

மரபான பரம்பு இப்போது உருள்விசைப் பரம்பாக வடிவமைக்கப்பட்டுள்ளது. இது வெறுமனே விசைப்பரம்பு என்றே வழங்குகிறது.  

## வகைகள்

குளிர்ந்த காலநிலைகளில் வழக்கமாக *விட்டில் பரம்பும்* * சங்கிலித்தொடர்ப் பரம்பும்* * கொழுப் பரம்பும்* *முட்பரம்பும்* *விற்சுருள் கொழுப் பரம்பும்* பயன்படுகின்றன. சங்கிலித்தொடர் பரம்பு உழவைச் சீர்படுத்தல், விதைகலைச் சீராக பரவவிடல் போன்ற எளிய பணிக்ளுக்கே பயன்படுகிறது. *விட்டில் பரம்பு* உழவுக்குப் பின் மண்கட்டிகளை உடைத்தல் போன்ற அரும்பணிகளுக்கு பயன்படுகிறது. மேலும், இழுவைப்பொறியால் இயக்கப்படும் பலவகை *விசைப்பரம்பு*களும் உள்ளன. இவை தம் முன்னோக்கிய இயக்கத்தைச் சார்ந்திருப்பதில்லை.  

கொழுவகைப் பரம்புகள் நடவுக்கு முன்பு விதைப்படுகையைச் சீராக்கவும் வளரும் பயிர்களில் உள்ள சிறிய களைகளை நீக்கவும் வரிசையிடையில் உள்ள மண்ணைத் தளர்த்தவும் நீரை மண்ணடிப் பகுதிக்குக் கொண்டு சேர்க்கவும் பயன்படுகின்றன. நான்காவதான சங்கிலி-விட்டில் பரம்பில் சங்கிலியால் பூட்டப்பட்ட விட்டில்கள் தரையில் குறிப்பிட்டகோணத்தில் இழுக்கப்படுகின்றன. இவை மேற்பரப்பில் வேகமாகச் செல்லும். சங்கிலி பூட்டிய விட்டில்கள் சுழன்று மேற்பரப்பை ஒரு செமீ ஆழத்துக்குக் கீறிவிடும். இவ்வாறு ஒரே ஒரு தடவையில் நடவுக்கான விதைப்படுகை ஆயத்தமாகி விடும்.  

இழுவைப் பரம்பு எடை மிக்க பரம்பாகும்.  

### விசைப்பரம்பு

சுழல் விசைப்பரம்பு அல்லது வெறுமனே விசைப் பரம்பு, பல தொகுதி குத்துநிலைக் கொழுக்களைக் கொண்டமைகிறது. ஒவ்வொரு கொழுத்தொகுதியும் குத்தச்சில் சுழல விடப்படுகின்றன. இவை உழவைக் கிடைநிலையில் செய்கின்றன. இது மண்ணடுக்குகளை புரட்டிப் போட்டு தலைகீழாக்குவதில்லை. எனவே, மண்ணடியில் உறங்கும் களைவிதைகள் மேற்பரப்பை அடைவதில்லை. மேலும், மண் அடியடுக்கும் கிடைநிலையில் பிளவுறுவதில்லை. எனவே, விதைப்படுகை வன்மையுறுவதில்லை.  

## வரலாற்றுச் சான்றுகள்

பரம்பின் புனைவும் பயன்பாடும் வடமேற்கு வேல் பேரரசில் வாழ்ந்த அலுவலர் இயா சிக்சீ எழுதிய *குவிமின் யாவுழ்சு* எனும் நூலில் குறிப்பிடப்படுகின்றன. இது கட்டிகளை உடைக்கவும் களைகளை நீக்கவும் தீங்குயிரிகளையும் நோய்களையும் கட்டுபடுத்தவும் பயன்பட்டுள்ளது. பரம்புகள் பின்னர் ஐரோப்பாவில் இடைக்காலத்தில் பயன்பட்டுள்ளன. பரம்பு குறித்த மிகப் பழைய குறிப்பு பதினோறாம் நூற்றாண்டைச் சார்ந்த நூலான பாயேயுக்சு தாபெசுத்திரியின் பத்தாம் காட்சியில் உள்ளது.
# காளிதாஸ் ரங்காலயா

**காளிதாஸ் ரங்காலயா (Kalidas Rangalaya)** என்பது இந்தியாவின் பீகார் மாநிலத்தில் பாட்னா நகரில் அமைந்துள்ள புகழ்பெற்ற அரங்குகளில் ஒன்றாகும். இது ஒரு பண்பாட்டு நிகழ்வுகளுக்கான மையமும் ஆகும். இது காந்தி மைதானத்தின் தென்கிழக்கு மூலையில் உள்ளது இது பீகார் கலை அரங்க நிறுவனத்தால் நடத்தப்படுகிறது, பீகார் கலை அரங்கம் பாரிஸில் உள்ள யுனெஸ்கோ அமைப்பின் சர்வதேச நாடக நிறுவனத்தின் கிளை மையமாகும்.  

## வரலாறு
காளிதாசரின் பெயர் சூட்டப்பட்ட இந்த அமைப்பு 9 அக்டோபர் 1974 ஆம் நாளன்று அனில் குமார் முகர்ஜி அவர்களால் நிறுவப்பட்டது. இது மாநில தலைநகரில் நாடக மற்றும் பண்பாட்டு நடவடிக்கைகளை ஊக்குவிக்கவும், தொடந்து மேற்கொண்டு செய்யவும் பீகார் அரசு, பீகார் கலை அரங்கத்திற்கு வழங்கிய நிலத்தில் கட்டப்பட்டுள்ளது.  

கலை, பண்பாடு, கல்வியியல் தொடர்பான நடவடிக்கைகளை மேம்படுத்தும் நோக்கில் இந்த நிறுவனம் முதன்முதலில் நிறுவப்பட்டது. மேலும் நாட்டுப்புற கலைகள், இந்திய செவ்வியல் நடனங்கள் மற்றும் பாடல்கள், தாகூரின் பாடல்கள் போன்றவற்றை மேம்படுத்துதலும் இதன் நோக்கமாக அமைந்தது. அதன் காரணமாக ஒரு ஒட்டுமொத்த மேம்பாட்டினை அடைய முடியும் என்றும் குறிப்பாக பீகாரில் உள்ள மக்கள் இதனால் பயன் பெறுவர் என்றும் கருதப்பட்டது. பீகார் கலை அரங்கமானது லாப நோக்கில் அமைக்கப்பட்ட நிறுவனம் அல்ல. இதற்காகப் பெறப்படும் வருமானமும் சொத்தும் நிறுவனத்தின் இலக்குகளை நிறைவேற்றுவதற்காகவே பயன்படுத்தப்படும். சமூகத்தைச் சார்ந்த பிற உறுப்பினர்களுக்கு இதன் பங்கோ, லாபமோ எந்த வகையிலும் மாற்றம் செய்யப்படாது அல்லது தொகையாக வழங்கப்படாது.  

## கண்ணோட்டம்
தற்போது காளிதாஸ் ரங்காலயாவில் ஒரு மேடை, அரங்கம், பீகார் நாடகவியல் நிறுவன அலுவலகம் மற்றும் 'அன்னபூர்ணா' என்று அழைக்கப்படும் ஒரு சிற்றுண்டிச்சாலை ஆகியவை அமைந்துள்ளன. இந்த வளாகத்தில் சகுந்தலா ஜந்தா அரங்கம், பிரியம்பாடா குழந்தைகள் அரங்கம், அனசூயா கலைக் கூடம், மற்றும் கலைஞர்களுக்கான அபயத்னா விருந்தினர் மாளிகை ஆகியவை உள்ளன. நடனம் மற்றும் இசை வடிவங்கள், ஓவியம் மற்றும் புகைப்படம் எடுத்தல் ஆகியவற்றில் வகுப்புகள் வளாகத்தில் நடத்தப்பட்டு வருகின்றன.  

## நிர்வாகம்
காளிதாஸ் ரங்காலயாவின் நிறுவனத் தலைவர் அனில் குமார் முகர்ஜி ஆவார். நிறுவனர் தலைவர் 1940 ஆம் ஆண்டு முதல் 1945 ஆம் ஆண்டு வரையிலான காலகட்டத்தில் அரசியல் காரணங்களுக்காக சிறையில் இருந்த காலத்தின் இறுதிப்பகுதியில் என் தாயார் என்ற நூலை எழுதினார். பெரிய கல்வியாளரும், அறிஞருமான டாக்டர் அமர்நாத் ஜா என்பவர் இதனைக் காணாமல் போயிருந்தால் இது சாத்தியம் ஆகியிருக்க வாய்ப்பில்லை என்று கூறப்படுகிறது. அதன் துணைத்தலைவராக தற்போது ஆர்.என். தாஸ் உள்ளார். செயலராக அனுபம் குமார் சின்ஹா உள்ளார்.
# தரணிக்கோட்டை


**தரணிகோட்டை** (*Dharanikota*) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது குண்டூர் வருவாய் பிரிவின் அமராவதி மண்டலத்தில் அமைந்துள்ளது. இந்த கிராமம் ஆந்திர மாநில தலைநகர் பிராந்தியத்தின் ஒரு பகுதியாகும். இது ஆந்திர மாநில தலைநகர் பிராந்திய மேம்பாட்டு ஆணையத்தின் அதிகார வரம்பில் உள்ளது.  

## வரலாறு
முத்திரை]]  
கிமு 500இல், தரணிகோட்டை 'தன்யகடகம்' என்று அழைக்கப்பட்டுள்ளது. ஞானம் பெற்ற 16ஆம் ஆண்டில் புத்தர் தன்யகடகம் சென்று தனது பத்து தரணிகளைப் பிரசங்கித்தார். எனவே, இது தரணிகோட்டை என்று அழைக்கப்படுகிறது. தரணிகோட்டையின் தொல்லியல் அகழ்வாராய்ச்சியில் தரணிகோட்டையிலும் அதன் அருகிலுள்ள பகுதிகளிலும் விகாரைகள் இருப்பது தெரியவந்தது. பொ.ச. 1 முதல் 3ஆம் நூற்றாண்டுகளில் தக்காணத்தில் ஆட்சி செய்த சாதவாகனர் வம்சத்தின் தலைநகராக இருந்த பண்டைய தான்யகடகத்தின் தளம் இது. இது கோட்டா வம்சத்தின் தலைநகராகவும் இருந்தது. இந்த வம்சம் இடைக்காலத்தில் 12ஆம் நூற்றாண்டின் நடுப்பகுதி வரை ஆட்சி செய்தது. கிருஷ்ணா ஆற்றின் பள்ளத்தாக்கில் ஒரு முக்கியமான அரிசி உற்பத்தி செய்யும் பகுதியாகும். இது இந்தியாவின் பிற பகுதிகளுடனும் வெளிநாடுகளுடனும் ஒரு முக்கிய வர்த்தக மையமாக இருந்தது. இந்த இடம் பெரிய தாது கோபுரத்திற்கும் பிரபலமானது; 2006 சனவரியில் மிகப் பெரிய காலச்சக்ரா விழா அங்கு நடத்தப்பட்டது. குண்டூர் மாவட்டத்தின் அமராவதி கிராமத்திற்கு சுவான்சாங் வருகை புரிந்த போது, அந்த இடத்தைப் பற்றியும் அப்போது இருந்த விகாரைகள் குறித்தும் ஒரு புகழ்பெற்ற கணக்கை எழுதினார். கம்மவர் பரம்பரையைச் சேர்ந்த ஒரு ஜமீன்தாரான வாசிரெட்டி வெங்கடாத்ரி நாயுடு என்பவரின் கீழ் தரணிகோட்டை அதன் மகிமையை கொண்டிருந்த்தது.  

## நிலவியல்
தாரனிகோட்டை மண்டல் தலைமையகமான அமராவதிக்கு மேற்கே அமைந்துள்ளது. 16.579444 ° N 80.311111 ° கிழக்கில் இது ஒரு பரப்பளவில் பரவியுள்ளது .  

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, தரணிகோட்டையில் 7,534 பேர் என மக்கள் தொகை இருந்தனர். மொத்த மக்கள் தொகையில், 3,734 ஆண்களும் 3,800 பெண்களும் இருந்தனர். பாலின விகிதம் 1000 ஆண்களுக்கு 1018 பெண்கள். 725 குழந்தைகள் 0–6 வயதுக்குட்பட்டவர்கள், அவர்களில் 368 சிறுவர்கள் மற்றும் 357 பெண்கள் - ஒரு விகிதம் 1000 க்கு 970 ஆகும். சராசரி கல்வியறிவு விகிதம் 66.06 சதவீதமாக உள்ளது. 4,498 கல்வியாளர்கள், இது மாநில சராசரியான 67.41 சதவீதத்தை விட சற்றே குறைவு.  

## அரசாங்கமும் அரசியலும்
தரணிகோட்டை கிராம ஊராட்சி அமைப்பு கொண்டதாகும். இது பகுதிகளாக பிரிக்கப்பட்டுள்ளது. ஒவ்வொரு பகுதியும் ஒரு பகுதி உறுப்பினரால் குறிப்பிடப்படுகிறது. இந்த கிராமத்தை அமராவதி மண்டல் பரிசத் பஞ்சாயத்து ராஜ் நிறுவனங்களின் இடைநிலை மட்டத்தில் நிர்வகிக்கிறது. மண்டல் பரிசத் தொடக்கப்பள்ளி அல்லது மண்டல் பரிசத் மேல்நிலைப்பள்ளி என்பது இந்தியாவின் பல அரசு தொடக்கப் பள்ளிகளின் பெயர் மற்றும் குறிப்பாக ஆந்திரா மற்றும் தெலுங்கானா மாநிலங்களில் இவ்வாறு குறிக்கப்படுகிறது. இந்த பள்ளிகள் மண்டல் பரிசத் (மாநிலங்களின் வட்ட உள்ளூர் அதிகாரிகள்) நிறுவியுள்ளன. மேலும் அவற்றால் மேற்பார்வையிடப்படுகின்றன. நிதியளிக்கின்றன .மண்டல் பரிசத் தொடக்கப் பள்ளிகள் 1-5 ஆம் வகுப்பு மாணவர்களுக்கு கல்வியை வழங்குகின்றன  

## கல்வி
2018–19 கல்வியாண்டிற்கான பள்ளி தகவல் அறிக்கையின்படி, கிராமத்தில் மொத்தம் 8 பள்ளிகள் உள்ளன. இந்த பள்ளிகளில் 5 மண்டல் பரிசத் தொடக்கப்பள்ளி மற்றும் 3 தனியார் பள்ளிகள் உள்ளன.
# செப்ரோலு, குண்டூர் மாவட்டம்

**செப்ரோலு** (Chebrolu) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமமாகும். இது தெனாலி வருவாய் பிரிவில் செப்ரோலு மண்டலத்தின் தலைமையகமும் ஆகும். இது ஒரு காலத்தில் பௌத்த தளமாகவும், காகாதிய வம்சத்தின் பிராந்திய தலைநகராகவும் இருந்தது. தொல்பொருள் அகழ்வாராய்ச்சிகளில் சாதவாகர் மற்றும் இக்ஷவாகு காலத்தின் புத்த கலைப்பொருட்கள் கண்டுபிடிக்கப்பட்டன.  

## சொற்பிறப்பு
சாதவாகன வம்சத்தின் போது, இந்த பகுதி தாம்பிரபுரி என்று குறிப்பிடப்பட்டுள்ளது. சதுர்முகபுரம் என்பதும் நகரத்திற்கு மற்றொரு பெயராகும். இது சிந்தப்பள்ளியின் ஜமீன்தாரான இராஜா வாசிரெட்டி வெங்கடாத்ரி நாயுடு என்பவரால் உருவாக்கப்பட்டது.  

## வரலாறு

இந்த இடத்தில் சுடப்பட்ட களிமண் சிலைகளும், உரோமானிய பேரரசர் கான்ஸ்டன்டைன் தொடர்பான இரண்டு நாணயங்களும் கண்டுபிடிக்கப்பட்டன. சாளுக்கிய பீமனின் காலத்தில் (கி.பி 892-922) பல கோவில்கள் இங்கு கட்டப்பட்டுள்ளன. வேலநாடு சோடர்கள் போன்ற சோழர்களின் பல கல்வெட்டுகள் காணப்பட்ட இடமாகவும் இது இருந்தது. கீழைச் சாளுக்கியர்களைச் சேர்ந்த சத்தியாசிரய சாளுக்கிய சோழர்களின்<nowiki/>பகுதிகளைக் கைப்பற்றுவதற்காக தனது தளபதி பயா நம்பி தலைமையில் ஒரு இராணுவத்தை அனுப்பினார். தளபதி தெற்கிலிருந்து வெங்கியில் நுழைந்து, தரணிக்கோட்டை<nowiki/>மற்றும் யனமதாலா கோட்டைகளைக் கைப்பற்றி, செப்ரோலுவில் தன்னை நிலைநிறுத்திக் கொண்டார். வாசிரெட்டி வெங்கடாத்ரி நாயுடு செப்ரோலுவில் சதுர்முக பிரம்மனுக்கு ஒரு கோவிலைக் கட்டியும், மற்ற கோயில்களை பலப்படுத்தவும் செய்தார். புகழ்பெற்ற நாகேசுவர சுவாமி கோயில் மற்றும் காளிகோபுரம் ஆகியவை தேவபக்துனி சகோதரர்கள் காந்தண்ணா மற்றும் முர்தண்ணா ஆகியோரால் கட்டப்பட்டுள்ளன. ஆந்திராவில் யாகோபின் குழந்தைகளுக்காக அர்ப்பணிக்கப்பட்ட ஒரே யூத ஜெப ஆலயத்தை செப்ரோலு கொண்டுள்ளது. ஜெயபாவின் ஒரு கல்வெட்டில் கி.பி 1213 இல் அனந்த ஜினாவின் சமண கோவிலைக் குறிப்பிடுகிறார்.  

### தொல்பொருள் அகழ்வாராய்ச்சி
செப்ரோலுவில் சாதவாகன கால நாணயங்களின் ஒரு பெரிய தொகுப்பு கண்டுபிடிக்கப்பட்டது. நாணயங்கள் கப்பல் உருவத்தை இரண்டு பாய்மரக் கம்பங்களை தாங்கியபடி காணப்படுகின்றன. நாகேசுவரர் கோயிலின் கோபுரத்தின் முன் இரண்டு தூண்களில் ஜெயபாவின் கல்வெட்டு (1231 &nbsp; கி.பி) கூனர்கள் மற்றும் தெற்கு மன்னர்களுக்கு இடையிலான உறவை விவரிக்கிறது. இது மதுரா நாட்டின் அரசன் பாங்கோலா மற்றும் விதேக நாட்டின் அரசன் கம்மிரா, கூனர்கள் மற்றும் காசி மன்னர் அவரது வாசலில் காத்திருப்பதைக் குறிக்கிறது.  

## நிலவியல்
செப்ரோலு 15 ° 58′N 80 ° 30′ கிழக்கில் அமைந்துள்ளது. இது 791 ஹெக்டேர் (1,950 ஏக்கர்) பரப்பளவில் பரவியுள்ளது.  

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி, செப்ரோலுவில் 3,110 வீடுகளுடன் 11,626 மக்கள் தொகை இருந்தது. மொத்த மக்கள் தொகையில், 5,728 ஆண்கள் மற்றும் 5,898 பெண்கள் இருந்தனர். ஒரு பாலின விகிதம் 1000 ஆண்களுக்கு 1030 பெண்கள் இருந்தனர். 1,231 குழந்தைகள் 0–6 வயதுக்குட்பட்டவர்கள். அவர்களில் 606 சிறுவர்கள் மற்றும் 625 பெண்கள் அடங்குவர். அதாவது 1000 க்கு 1031 என்ற விகிதம். 7,267 கல்வியாளர்களுடன் சராசரி கல்வியறிவு விகிதம் 69.91 சதவீதமாக உள்ளது.  

## கலாச்சாரம்
செப்ரோலுவில் 100 க்கும் மேற்பட்ட வரலாற்று முக்கியத்துவம் வாய்ந்த கோயில்கள் உள்ளன. அவற்றில் பிரம்மாவிற்கு அர்ப்பணிக்கப்பட்ட ஒரு கோயில் உள்ளது. பிரம்மாவிற்கு அர்ப்பணிக்கப்பட்ட இந்தியாவின் மிகச் சில மற்றும் ஆரம்பகால கோயில்களில் ஒன்றாகும் பிரம்மேசுஸ்வரர் கோயிலும் ஒன்றாகும்.
# சாந்த் சிங் சத்வால்

**சாந்த் சிங் சத்வால்** (Sant Singh Chatwal ) இவர் ஒரு இந்திய-அமெரிக்க தொழிலதிபர் மற்றும் ட்ரீம் விடுதிகளின் குழுமத்தின் நிறுவனரும் ஆவார். இவர் அக்குழுவின் தலைவராக உள்ளார். அமெரிக்காவிலும் சர்வதேச அளவிலும் செயல்படும் தி சத்வால், ட்ரீம் விடுதி, டைம் விடுதி மற்றும் பதிவுசெய்யப்படாத உணவகங்கள் உள்ளிட்ட ஏராளமான விடுதிகளை இவர் நிறுவியுள்ளார்.  
2010 ஆம் ஆண்டில் இந்திய அரசால் பத்ம பூசண் வழங்கி கௌரவிக்கபட்டார்.  

## ஆரம்ப கால வாழ்க்கை
சத்வால்,1947 ஆம் ஆண்டில் இந்தியப் பிரிவினையின் போது கிரேட்டர் இந்தியாவின் மேற்கு பஞ்சாப் மாகாணத்தை விட்டு வெளியேறிய ஒரு அகதி குடும்பத்தைச் சேர்ந்தவர். இவரது நான்கு சகோதரர்கள் மற்றும் மூன்று சகோதரிகளுடன் குடும்பம் வெளியேறும்போதுஇவருக்கு ஒரு வயதுதான் ஆகியிருந்தது. அவர்கள் இந்தியாவின் பஞ்சாபின் பரித்கோட்டில் குடியேறினர். அங்கு குடும்பம் சிறு வணிகர்களாக மாறியது. இவர் தனது 18ஆவது வயதில் இந்திய ஆயுதப் படையில் சேர்ந்தார். அங்கு சத்வாலின் கூற்றுப்படி, நாட்டின் முதல் மற்றும் ஒரே விமானம் தாங்கி கப்பலான ஐ.என்.எஸ் விக்ராந்தில் போர் விமானியாக பணியாற்றினார். சத்வால் தனது குடும்பத்தின் சீக்கிய மதிப்புகளில் வளர்ந்தார்.  

## தொழில்
எத்தியோப்பியாவின் அடிஸ் அபாபா நாட்டின் வணிக விமானத்தில் பணியாற்ற சத்வால் இந்தியாவை விட்டு வெளியேறினார். இவர் அங்கு சென்றதும், இவரது தலைப்பாகையை கழற்றவும், தலைமுடியை வெட்டவும், தாடியை அகற்றவும் வேண்டும் என்று கூறப்பட்டது. இவரது சீக்கிய பாரம்பரியம் காரணமாக இவர் இந்தச் செயலை மறுத்துவிட்டார்.  

1975ஆம் ஆண்டில், இவர் தனது சில சேமிப்புகளுடன் நாட்டை விட்டு வெளியேறி கனடாவின் கியூபெக்கிலுள்ள மாண்ட்ரீலில் ஒரு உணவகத்தைத் திறந்தார். சத்வால் பம்பாய் அரண்மனையை சர்வதேச அளவில் விரிவுபடுத்தினார். இலண்டன், ஆங்காங் மற்றும் கனடாவில் உணவகங்களைத் திறந்து, இறுதியில் ஒரு பொது வர்த்தக நிறுவனமாக மாற்றினார்.  

அவர் தொடர்ந்து விடுதிகளை வாங்கினார். 1980 இல் புளோரிடாவிலும், 1982 இல் நியூயார்க்கிலும் சொத்துக்களைச் சேர்த்தார். பின்னர் இவர் தனது சொத்துக்கள் அனைத்தையும் ஆம்ப்சயர் உணவகங்கள் & விடுதிகள் என்பதில் இணைத்தார். 1990 களில் அசையாச் சொத்து வணிக நெருக்கடியால் அவதிப்பட்ட இவர் திவால்நிலை தாக்கல் செய்ய வேண்டிய கட்டாயம் ஏற்பட்டது. பின்னர் இவர் முதலீட்டாளர்களை கூட்டாளர்களாக கொண்டுவரத் தொடங்கினார். நியூயார்க், லாஸ் ஏஞ்சலஸ் மற்றும் சர்வதேச அளவில் சொத்துக்களைத் திறப்பதில் கவனம் செலுத்தினார்.  

சதவால் முன்னாள் அமெரிக்க அதிபர் பில் கிளிண்டனுக்கும் அவரது குடும்பத்தினருக்கும் நெருக்கமானவரானார். மேலும் அவரது தேர்தல் பிரச்சாரங்களுக்கும், ஜனநாயகக் கட்சியின் பிற பிரச்சாரங்களுக்கும் கணிசமான நிதி நன்கொடைகளை வழங்கியுள்ளார். அவர்களில் பல முக்கிய பிரதிநிதிகளுடன் இவர் நல்ல உறவுடன் இருக்கிறார். இவர் இந்தியாவுக்கு கிளின்டனுடன் பல பயணங்களில் சென்றுள்ளார். மேலும் வில்லியம் ஜே. கிளிண்டன் அறக்கட்டளையின் அறங்காவலர் ஆவார். ஏப்ரல் 2014 இல், கிளிண்டன் உட்பட மூன்று கூட்டாட்சி வேட்பாளர்களுக்கு 2007 மற்றும் 2011 க்கு இடையில் சட்டவிரோத பிரச்சார பங்களிப்புகளை வழங்கியதாக இவர் குற்றஞ்சாட்டபட்டார்.  

ஆம்ப்சயர் உணவகம் & விடுதிகள் 2015 இல் ட்ரீம் விடுதி குழுமம் என மறுபெயரிடப்பட்டது. சதவால் அக்குழுவின் தலைவராக இருந்தார். அக்குழுவிற்கு ஒரு புதிய தலைமை நிர்வாக அதிகாரியும் தனியே நியமிக்கப்பட்டார்.  

## தனிப்பட்ட வாழ்க்கை
2010 ஆம் ஆண்டில், அப்போதைய இந்தியக் குடியரசுத்தலைவர் பிரதிபா பாட்டீல் சத்வாலுக்கு இந்தியாவின் மூன்றாவது மிக உயர்ந்த குடிமக்கள் கௌரவமான பத்ம பூசண் விருதை வழங்கினார்.
# மகம் (நகரம்)


**மகம்** (, மஹம், *Maham*) இந்திய மாநிலமான அரியானாவில் ரோத்தக் மாவட்டத்தில் உள்ள ஒரு சிறிய நகரம் ஆகும். இது ரோத்தக் மாவட்டத்தின் இரண்டு துணைப்பிரிவுகளில் ஒன்று. இது மேலும் மகம் மற்றும் லகான்-மஜ்ரா என இரண்டு சமூக மேம்பாட்டு வட்டங்களாகப் பிரிக்கப்பட்டுள்ளது.  

## நிலவியல்
இதன் ஆயக்கட்டுகள் . இதன் சராசரி உயரம் 214 மீட்டர் (702 அடி). இந்திய தேசிய நெடுஞ்சாலை 9 இல் அமைந்துள்ள இது இந்தியாவின் அரியானா மாநிலத்தில் தில்லி மற்றும் சிர்சா நகரங்களுக்கு இடையில் ஒரு முக்கிய நிறுத்தமாகும்.  

## மக்கள் தொகையியல்
மகம் நகரம் அரியானாவின் ரோத்தக் மாவட்டத்தில் அமைந்துள்ளது. ரோத்தக் மாவட்டத்தின் முக்கிய துணைப்பிரிவான இது நகரிலிருந்து மேற்கில் முப்பது கிலோமீட்டர் தொலைவில் உள்ளது. இது அரியானா சட்டமன்றத்திற்கான ஒரு தொகுதியைக் கொண்டுள்ள சொந்த நகராட்சி. மேஹமில் சுமார் 30 கிராமங்கள் உள்ளன. மேலும், நகரின் கிழக்கு பகுதியில் ரோத்தக் சாலையில் சிறிய செயலகம் உள்ளது.  

2001 ஆம் ஆண்டு இந்திய மக்கள் தொகை கணக்கெடுப்பு இதன் மக்கள் தொகை 18,166 என்று தெரிவிக்கிறது. மக்கள் தொகையில் 54% ஆண்கள் மற்றும் பெண்கள் 46% ஆகும். மேஹமின் சராசரி கல்வியறிவு விகிதம் 66% ஆகும். இது தேசிய சராசரியான 59.5% ஐ விட அதிகமாகும். ஆண் கல்வியறிவு 72% மற்றும் பெண் கல்வியறிவு 59% என உள்ளது. மக்கள் தொகையில் 15% ஆறு வயதுக்குட்பட்டவர்கள். இதன் முழு நகர்ப்புற பகுதி 20,483 மக்கள் தொகையைக் கொண்டிருந்தது. 10,817 ஆண்கள்; 9,661 பெண்கள்; மற்றும் 5 பிற வகையினர்.  

## சிந்து சமவெளி நாகரிக தளங்கள்
நகரின் மேற்கு விளிம்பில் சுமார் ஐந்து கிலோமீட்டர் தொலைவில் பெரிய மணல் திட்டுகள் உள்ளன. பண்டைய காலங்களில், இப்பகுதியின் பெயர் மகாஹதம் ஆகும். சிந்து சமவெளி நாகரிகத்தில் இரண்டு பெரிய குளங்கள் மற்றும் சுமார் பன்னிரு சிறிய நீர்த் தேக்கங்கள் ஓடும் மழைநீரைப் பிடிக்க உருவாக்கப்பட்டன, அவை அடுத்த மழைப்பொழிவு வரை முழு ஆண்டு நீடிக்கும். மகத்தின் பகுதியைப் பற்றி அந்த கலாச்சாரத்தின் சில கட்டுக்கதைகள் உள்ளன. பன்னிரு கிராமத் தோட்டங்களின் பரப்பளவைப் பற்றி இப்பகுதியில் தொல்பொருள் அகழ்வாராய்ச்சிகள் நன்கு ஆவணப்படுத்தப்பட்ட கண்டுபிடிப்புகளை அளித்துள்ளன. குறிப்பாக, அவை ஹரப்பாவுக்கு முந்தைய குடியேற்றங்களான, மதீனா மற்றும் ஃபர்மனா காஸ் ஆகியவற்றை வெளிச்சம் போட்டு காட்டுகின்றன. புனேவில் உள்ள டெக்கான் முதுகலை கல்லூரி மற்றும் ஆய்வு நிறுவனத்தைச் சேர்ந்த டாக்டர் வசந்த் ஷிண்டே, ரோத்தக்கிலுள்ள மகர்ஷி தயானந்த் பல்கலைக்கழகத்தைச் சேர்ந்த டாக்டர் மன்மோகன் சிங் மற்றும் பிற ஜப்பானிய விஞ்ஞானிகள் இந்த தொல்பொருள் கண்டுபிடிப்புகளை ஆராய்ந்தனர்.  

## முகலாய ஆட்சியில்
முகலாயப் பேரரசு காலத்தின் போது மேஹம் ஒரு செழிப்பான நகரமாக இருந்தது.  

### மகம் கோட்டை
முகலாயர்கள் மகத்தில் ஒரு காவற்படைத் தலைவரை நியமித்து, ஒரு சிறிய கோட்டையைக் கட்டினார். இது இப்போது அதன் கோபுரங்களைத் தவிர முழுமையான இடிந்து விழும் நிலையில் உள்ளது.  

### பள்ளி வாசல்கள்
ஜமா பள்ளி வாசல் மற்றும் பிர்சாதா பள்ளி வாசல் ஆகிய இரண்டு பள்ளி வாசல்கள் முகலாய காலத்தில் கட்டப்பட்டவை. தற்போது இவை இடிந்து நிலையில் உள்ளன. அவற்றில் சில பகுதிகள் கிராமவாசிகளால் இடிக்கப்பட்டு, கையால் தயாரிக்கப்பட்ட உலர்ந்த மாட்டு சாணம் (அரியான்வி<nowiki/>யில் உப்பிள் மற்றும் கோஸ்ஸே என அழைக்கப்படுகிறது) அல்லது சமைப்பதற்காக சுல்ஹாவில் (அடுப்புகளில்) எரிபொருளாக தயாரிக்கப்படுகின்றன.
# சுல்தான் கான் (இசையமைப்பாளர்)


## ஆரம்ப கால வாழ்க்கை
சுல்தான் கான் பிரித்தானிய இந்திய பேரரசில் ஒரு சுதேச மாநிலமான ராஜஸ்தானின் உள்ள ஜோத்பூரில் பிறந்தார். இவர் தனது தந்தை உஸ்தாத் குலாப் கானிடமிருந்து சாரங்கி கற்றுக்கொண்டார்.  

## தொழில்
குசராத்தின் ராஜ்கோட் வானொலி நிலையத்தில் 20 வயது சிறுவனாக தனது வாழ்க்கையைத் தொடங்கினார். எட்டு வருடங்கள் ராஜ்கோட்டில் மிகவும் மகிழ்ச்சியுடன் கழித்த பிறகு, லதா மங்கேஷ்கர் ஒருமுறை ராஜ்கோட் வருகையின் போது அவருடன் இணைந்து வாசிக்க இவருக்கு ஒரு வாய்ப்பு கிடைத்தது. இது இவருக்கு ஒரு திருப்புமுனையாக அமைந்தது. அதன்பிறகு இவர் மும்பை வானொலி நிலையத்திற்கு மாற்றப்பட்டார். மும்பை வானொலியில் சேர்ந்த அவர் மும்பை இந்துஸ்தான் இசையில் மட்டுமல்லாமல் திரைப்படத் துறை இசையிலும் ஆழமாக ஈடுபட்டார்.  

இவர் தனது பதினொரு வயதில் அகில இந்திய மாநாட்டில் தனது முதல் நிகழ்ச்சியை வழங்கினார். மேலும் ஜார்ஜ் ஹாரிசனின் 1974 டார்க் ஹார்ஸ் உலக சுற்றுப்பயணத்தில் ரவிசங்கருடன் சர்வதேச அளவில் நிகழ்ச்சிகளை நிகழ்த்தியுள்ளார்.  

குடியரசுத் தலைவர் விருது என்றும் அழைக்கப்படும் சங்கீத நாடக அகாதமி விருதினை, இருமுறை வென்றுள்ளார். மேலும், மகாராஷ்டிராவின் தங்கப் பதக்கம் ,1998 இல் அமெரிக்கன் அகாதமி ஆஃப் ஆர்ட்டிஸ்ட்ஸ் விருது உள்ளிட்ட பல இசை விருதுகளை அவர் வென்றுள்ளார். 1997 ஆம் ஆண்டில் இளவரசர் சார்லசின் 50 வது பிறந்தநாள் கொண்டாட்டங்களில் நிகழ்ச்சி நிகழ்த்துமாறு கேட்டுக்கொள்ளப்பட்டார்.  
<sup data-ve-ignore="true">&#x5B; *<span title="This claim needs references to reliable sources. (August 2008)">மேற்கோள் தேவை</span>* &#x5D;</sup>  
உஸ்தாத் அமீர்கான், உஸ்தாத் படே குலாம் அலிகான், பண்டிட் போன்ற அனைத்து பெரிய மேதைகளுடன் வளர்ந்தது இவருக்கு ஒரு நல்ல அதிர்ஷ்டமாகும். ஓம்கர்நாத் தாக்கூர், உஸ்தாத் நாசகத் அலி-சலமத் அலி கான், கிஷோரி அமோன்கர் போன்றாஒரு சிலருடனும் இவர் இசைத்துள்ளார். இவர் ஒரு சாரங்கி வாசிப்பவராகவும், ஒரு பாடகராகவும் ஒப்புக் கொள்ளப்படும் இவர் பல இசைத் தொகுப்புகளைக் கொண்டுள்ளார்.  

இசையமைப்பாளர்களான சுசீந்தர் சிண்டா மற்றும் ராம் கோபால் வர்மா (அவரது படத்திற்கு தெய்யம் இசையை வழங்கினார் ) போன்றவர்களுக்கு சாரங்கி இசையை இவர் கற்றுக் கொடுத்தார். இவருக்கு ஏராளமான மாணவர்கள் இருந்தனர். அவர்களில் முக்கியமாக பாலிவுட் இசை அமைப்பாளர் மற்றும் இயக்குநர் விசால் பரத்வாஜ், சந்தேஷ் சண்தாலியா, இசையமைப்பாளர் இளையராஜா, குர்தாசு மான், பாலு, ஆனந்த் வியாசு, இக்ரம் கான், வினோத் பவார், சபீர் கான், தில்சாத் கான் ஆகியோர் அடங்குவர்.  

## குடும்பம்
இவரது மனைவி பானோ, மகன் சபீர் கான், இவரது சீடர் மற்றும் ஒரு சாரங்கி இசைப்பவராவார். அதே போல் ரேஷ்மா மற்றும் ஷேரா என்ற இரண்டு மகள்கள் உள்ளனர். இவரது சகோதரர் மறைந்த நசீர் கான் சித்தார் வாசிப்பவராக இருந்தார். இவரது தம்பி நியாஸ் அகமது கான் என்பராவார். இவரது மருமகன்களில் சலாமத் அலி கான் (சித்தர் வாசிப்பவர்), இம்ரான் கான் (சித்தர் வாசிப்பவர் மற்றும் இசையமைப்பாளர்) இம்ரான் கான் சிதார் வாசிப்பவர் / இசையமைப்பாளர், தில்சாத் கான் (சாரங்கி வாசிப்பவர்) மற்றும் இர்பான் கான் (சித்தார் வாசிப்பவர்), இஷ்தாயக் கான் (கைம்முரசு இணை/தோலக் வாசிப்பவர் ), முஸ்தக் கான் (தோலாக் வாசிப்பவர்)  

## இறப்பு
கான் 2011 நவம்பர் 27 அன்று இந்தியாவின் மகாராட்டிராவிலுள்ள மும்பையில் ஒரு நீண்டகால நோயால் பாதிக்கப்பட்டு இறந்தார்.  

கடந்த நான்கு ஆண்டுகளாக டயாலிசிஸ் செய்து கொண்டிருந்த இவர், சில நாட்களில் பேச்சை இழந்தார். இவர் மருத்துவமனைக்கு செல்லும் வழியில் இறந்தார். இறுதிச் சடங்குகள் 2011 நவம்பர் 28, அன்று அவரது சொந்த ஊரான ராஜஸ்தானில் உள்ள சோத்பூரில் கமீத் அமீர் என்பவரால் நடத்தப்பட்டது.
# இராய்ப்பூர் ராணி

**இராய்ப்பூர் ராணி** என்பது இந்திய மாநிலமான அரியானாவில் உள்ள பஞ்சகுலா மாவட்டத்தில் உள்ள நகரமாகும் . இது சண்டிகர் - நஹான் - பயந்தா சாஹிப் - தேராதூன் நெடுஞ்சாலையில், சண்டிகர்- மொகாலி - பஞ்சகுலா நகர நகரங்களில் இருந்து 30 கிலோமீட்டர் தொலைவில் அமைந்துள்ளது. இது தேரா பாஸி தொழில்துறை மண்டலத்திலிருந்து சுமார் 20 கிலோமீட்டர் தொலைவிலும், பார்வாலா தொழில்துறை மண்டலத்திலிருந்து 10 கிலோமீட்டர் தொலைவிலும் உள்ளது. அம்பாலா மாவட்டத்தில் உள்ள நாராயங்கர் இதன் அருகாமையில் உள்ள அடுத்த பெரிய நகரம் ஆகும்.  

## வரலாறு
இராய்பூர் ராணி நகரம் 1420 ஆம் ஆண்டில் இராவ் ராய் சிங் என்பவரால் நிறுவப்பட்டது. இவர் அஜ்மீரில் இருந்து வந்த ராணா ஹர் ராயின் மகன்களில் ஒருவராக இருப்பதாகக் கூறினார். ராவ் சாஹிப் என்று பெயரிடப்பட்ட அவரது சந்ததியினரால் இந்திய சுதந்திரம் அடையும் வரை ஆட்சி செய்யப்பட்டது.  

## இராய்ப்பூர் ராணி கோட்டை
இராய்ப்பூர் ராணி கோட்டை அஜ்மீரில் இருந்து வந்து இந்திய சுதந்திரம் அடையும் வரை ஆட்சி செய்த சந்ததியினரால் கட்டப்பட்ட கோட்டையாகும்.  

## மக்கள் தொகையியல்
2001 இந்திய மக்கள் தொகை கணக்கெடுப்பின்படி, இராய்ப்பூர் ராணி நகரத்தின் மக்கள் தொகை 7027 ஆகும். இதில் ஆண்கள் 54% ஆகவும் பெண்கள் 46% ஆகவும் உள்ளனர். இராய்ப்பூர் ராணி நகரத்தின் சராசரி கல்வியறிவு விகிதம் 69% ஆகும். இது தேசிய சராசரியான 59.5% ஐ விட அதிகமாகும். இதில் ஆண் கல்வியறிவு 74%, பெண் கல்வியறிவு 63%. இராய்ப்பூர் ராணியில், 15% மக்கள் 6 வயதுக்குட்பட்டவர்கள். இது புராண மற்றும் வரலாற்று முக்கியத்துவத்திற்கும் பெயர் பெற்றது. பத்தாவது சீக்கிய குரு, குரு கோபிந்த் சிங் இராய்ப்பூர் ராணியைப் பார்வையிட்டார் என்று நம்பப்படுகிறது, எனவே இந்த இடத்திற்கு ராணியின் பெயரை சூட்டினார்.  

இது இயற்கையின் அருட்கொடையைக் கொண்ட ஒரு இடம். மோர்னி ஹில்ஸ் என்று அழைக்கப்படும் பிரபலமான சுற்றுலா இடமும் 10 கிலோமீட்டர் தொலைவில் உள்ளது.  

## சரசுவதி தேவி (மா சரஸ்வதி தேவி) கோயில் சோட்டா திரிலோக்பூர்
**மா சரஸ்வதி தேவி கோயில் சோட்டா திரிலோக்பூர்** மற்றும் **சரசுவதி தேவி கோயில் சோட்டா திரிலோக்பூர்** என்று அழைக்கப்படும் சரசுவதி தேவியின் புனித கோயில் சோட்டா திரிலோக்பூர் கிராமத்தில் அமைந்துள்ளது. இது ஹரியானா மற்றும் இமாச்சலப் பிரதேசத்தின் எல்லையில் உள்ள இராய்ப்பூர் ராணியில் இருந்து 11 கிலோ மீட்டர் தொலைவில் உள்ளது. இந்தக் கோயில் அறிவு மற்றும் கற்றலின் தெய்வமான அன்னை சரசுவதிக்கு சொந்தமானது. ஸ்ரீ சரசுவதி தேவியின் இந்த புனித ஆலயத்தின் வரலாறு குறித்து பல வாய்வழி மரபுகள் நடைமுறையில் உள்ளன. இந்த கிராமம் பழைய நஹான் மாநிலத்தின் ஒரு பகுதியாக அமைந்தது.  

2019 ஜனவரியில் அறிவிக்கப்பட்ட INR1200 கோடி திட்டத்தின் ஒரு பகுதியாக, அரியானா அரசு இந்த கோயிலை உருவாக்கி வருகிறது, இதில் கலேசர் மகாதேவ் கோயில், கபல் மோச்சன் தீர்த்தம், பசதியாவாலாவின் பஞ்சமுகி அனுமன் கோயில் மற்றும் பண்டா சிங் பகதூரின் லோகர் கோட்டை தலைநகரம் ஆகியவை அடங்கும்.  

## கல்வி
இராய்ப்பூர் ராணி நகரம் கல்வி மையமாக வளர்ந்து வருகிறது. பேருந்து நிலையத்திற்கு அருகில் அமைந்துள்ள 2018-19ல் ஒரு அரசு கல்லூரி (இணை) தொடங்கியது.மேலும் இராய்ப்பூர் ராணியில் ஆங்கிலம் மற்றும் இந்தி கல்வி இரண்டையும் வழங்கும் பல உயர் மற்றும் மூத்த மேல்நிலைப் பள்ளிகள் உள்ளன. இவற்றில் அரசு மூத்த மேல்நிலைப் பள்ளிகளும் (இணைக் கல்வி) அடங்கும். 2 தொழில்துறை பயிற்சி நிறுவனங்கள் உள்ளன.  

சமீபத்திய தொழில்நுட்பங்களுடன் ஐ.டி கல்வியை வழங்கும் பல கணினி பயிற்சி மையங்களும் உள்ளன.
# முறையற்ற தலை அதிர்ச்சி


இது குழந்தையின் தலையில் ஏற்படும் ஓர் அப்பட்டமான அதிர்ச்சி அல்லது வீரியமான நடுக்கம். ஆகும். குழந்தை தொடர்ந்து அழுதுகொண்டே இருப்பதால் அந்தக் குழந்தையின் பராமரிப்பாளர் எரிச்சலடைவதன் விளைவாக இது நிகழ்கிறது. அறிகுறிகள் குறிப்பிடப்படாததாக இருப்பதால் நோயறிதல் கடினமாக இருக்கும். இது நிகழ்ந்துள்ளதாகக் கவலை இருந்தால் தலையின் CT ஸ்கேன் பொதுவாக பரிந்துரைக்கப்படுகிறது. விழித்திரை இரத்தப்போக்கு பொதுவானது என்றாலும், இது மற்ற நிலைகளிலும் ஏற்படலாம். முறையற்ற தலை அதிர்ச்சி என்பது ஒரு வகை குழந்தைகள் மீதான வன்கொடுமை ஆகும். .  

புதிய பெற்றோருக்குஇது தொடர்பான கல்வி அறிவினை வழங்குதல் இந்த நிலைமையின் வீதங்களைக் குறைப்பதில் பயனளிக்கும் என்று தோன்றுகிறது. சில நேரங்களில் பெருமூளையில் சண்ட் எனப்படும் ஓர் கிளை இணைப்பைப் பொருத்துதல் போன்ற அறுவை சிகிச்சை தேவைப்படுகிறது. முறையற்ற தலை அதிர்ச்சி நோய்க்குறி ஆண்டுக்கு 10,000 குழந்தைகளுக்கு 3 முதல் 4 வரை ஏற்படும் என்று மதிப்பிடப்பட்டுள்ளது. ஐந்து வயதிற்கு குறைவானவர்களுக்கு இது அடிக்கடி நிகழ்கிறது. குழந்தைகள் மீதான வன்கொடுமையின் ஏற்றுக்கொள்ளப்பட்ட மற்றும் அங்கீகரிக்கப்பட்ட அறிகுறிகளாக இந்த அறிகுறிகள் பல ஆண்டுகளாக உருவாகியுள்ளன. ஒரு இளம் குழந்தை விழித்திரை இரத்தப்போக்கு, எலும்பு முறிவுகள், மென்மையான திசு காயங்கள் அல்லது மூளையில் இரத்தக் கட்டிகள் உருவாதல் ஆகியவற்றைக்கொண்டிருக்கும் போது, குழந்தை அதிர்ச்சி நோய்க்குறியாக இருக்கலாம் என மருத்துவ வல்லுநர்கள் கடுமையாக சந்தேகிக்கிறார்கள், அவை தற்செயலான அதிர்ச்சியாகவோ அல்லது பிற மருத்துவ நிலைமைகளால் விளக்க முடியாததாகவோ இருக்கிறது.  

விழித்திரை இரத்தக்கசிவு சுமார் 85% குழந்தை அதிர்ச்சி நோய்க்குறி நிகழ்வுகளில் ஏற்படுகிறது; விழித்திரை இரத்தப்போக்குகளின் வகை இந்த நிலையின் சிறப்பியல்பு ஆகும், இது நோயறிதலை நிறுவுவதில் அடையாளம் காணல்களைப் பயனுள்ளதாக மாற்றுகிறது. குழந்தை அதிர்ச்சி நோய்க்குறியைத் தவிர விழித்திரை இரத்தப்போக்குகளுக்கு வேறு பல காரணங்கள் இருந்தாலும், வழக்கமாக கூடுதல் அடையாளம் காணல்கள் (கண்கள் அல்லது முறையானவை) உள்ளன, அவை மாற்று நோயறிதல்களைத் தெளிவாக்குகின்றன.  
<sup data-ve-ignore="true">&#x5B; *<span title="This claim needs references to reliable sources. (January 2015)">மேற்கோள் தேவை</span>* &#x5D;</sup>  
முதுகெலும்புகள், நீண்ட எலும்புகள் மற்றும் விலா எலும்புகளின் எலும்பு முறிவுகளும் முறையற்ற தலை அதிர்ச்சியுடன் தொடர்புடையதாக இருக்கலாம். 1972 ஆம் ஆண்டில் டாக்டர் ஜான் காபீ தனது அறிக்கையில் எலும்பின் இடைவளர் முனைகள் ( எலும்பு மற்றும் கார்டிகல் எலும்பை உள்ளடக்கிய பெரியோஸ்டியம் இறுக்கமாக பிணைக்கப்பட்டுள்ள எலும்பின் சிறிய கூறுகள் கிழிந்து பிய்ந்திருத்தல்..) மற்றும் "ஒரு மூட்டுக்கு அருகிலுள்ள மற்றும் தொலைவிலும் உள்ள எலும்புகள் குறிப்பாக முழங்காலில் பாதிக்கப்படுகின்றன." என்று குறிப்பிடுகிறார்.  

முறையற்ற தலை அதிர்ச்சி பாதித்த பின்னர் எரிச்சல், செழிக்கத் தவறுதல், உண்ணும் முறைகளில் மாற்றங்கள், சோம்பல், வாந்தி, வலிப்புத்தாக்கங்கள், வீக்கம் அல்லது இறுக்கமான உச்சிக்குழி (குழந்தையின் தலையில் மென்மையான புள்ளிகள்), தலையின் அளவு அதிகரித்தல், சுவாசம் மாறுதல், மற்றும் விரிந்த கண் பாவை ஆகியவற்றைக் காட்டலாம்.
# சலிம்கர் கோட்டை

**சலிம்கர்** **கோட்டை** ( , ، அதாவது "சலீமின் கோட்டை") கி.பி 1546 இல் டெல்லியில், யமுனை ஆற்றின் முன்னாள் தீவில், சேர் ஷா சூரியின் மகன் சலீம் ஷா சூரி என்பவரால் கட்டப்பட்டது. கி.பி 1540 இல் ஷெர் ஷா சூரி முகலாய பேரரசர் நசிருதீன் உமாயூனைத் தோற்கடித்து (அவரை தில்லி<nowiki/>யில் இருந்து வெளியேற்றினார்) தில்லி<nowiki/>யில் சூர் வம்ச ஆட்சியை நிறுவியபோது முகலாய ஆட்சியில் இடைநிறுத்தம் ஏற்பட்டது. கி.பி 1555 வரை சூர் வம்ச ஆட்சி நீடித்தது. சூர் வம்சத்தின் கடைசி ஆட்சியாளரான சிகந்தர் சூரியை தோற்கடித்து நசிருதீன் உமாயூன் தனது ராஜ்யத்தை மீண்டும் பெற்றார். முகலாய காலத்தில், பிற்காலத்தில், செங்கோட்டை மற்றும் ஷாஜகான்பாத் கட்டும் போது, கி.பி 1639 இல் ஷாஜகானாபாத்தை முடித்த பெருமைக்குரிய பேரரசர் ஷாஜகான் உட்பட பல முகலாய ஆட்சியாளர்கள் இந்த கோட்டையில் முகாமிட்டிருந்தனர். தில்லியை மீண்டும் கைப்பற்றுவதற்காக நசிருதீன் உமாயூன் தனது தாக்குதலைத் தொடங்குவதற்கு முன், மூன்று நாட்கள் இந்த கோட்டையில் முகாமிட்டிருந்தார் என்று கூறப்படுகிறது.  

முகலாயப் பேரரசரான அவுரங்கசீப்<nowiki/>கோட்டையைச் சிறைச்சாலையாக மாற்றினார். 1857 ஆம் ஆண்டில் கோட்டையின் கட்டுப்பாட்டைக் கைப்பற்றிய ஆங்கிலேயர்களாலும் இந்தக் கோட்டை சிறைச்சாலையாக பயன்படுத்தப்பட்டது. கோட்டை செங்கோட்டை வளாகத்தின் ஒரு பகுதியாகும். இந்த வளாகம் 2007 ஆம் ஆண்டில் யுனெஸ்கோவின் உலக பாரம்பரிய தளமாக அறிவிக்கப்பட்டது. இது பாரம்பரிய நினைவுச்சின்னங்களுக்காக நன்கு திட்டமிடப்பட்ட பாதுகாப்பு நடவடிக்கைகளை உறுதி செய்ய இந்திய தொல்பொருள் ஆய்வு மையம் (ASL) கடமைப்பட்டுள்ளது.  

## வரலாறு
கோட்டையைக் கட்டியெழுப்பத் தேர்ந்தெடுக்கப்பட்ட இடம் தில்லி சமவெளிகளில் (80-110 அடி (24–34 மீ) உயரத்தில் இருந்தது, ஒருபுறம் யமுனா நதியாலும், மறுபுறம் அரவள்ளி மலைத்தொடர்களின் வடக்கு குவடுகளாலும் சூழப்பட்டிருந்தது. கோட்டையின் இருப்பிடத்தில் பாறை வெளிப்பாடுகளுடன் கூடிய இந்த நிலப்பரப்பு, வடகிழக்கு டிரெண்டிங் ரிட்ஜ் மற்றும் பிரதான மசூதி (ஜமா மஸ்ஜித்) ஆகியவற்றுடன் சாதகமான தொடர்பைக் கொண்டு, யமுனா நதியின் அரிப்புக்கு எதிராக தேவையான பாதுகாப்பை வழங்கும் ஒரு சிறந்த அமைப்பாக காட்சிப்படுத்தப்பட்டது. கோட்டையின் ஒரு புறம் மற்றும் ஒரு மலைப்பாதையும் படையெடுப்பாளர்கள் தில்லிக்குள் ஊடுருவுவதற்கு தடையாக இருக்கும் என்பதும் தெளிவாகத் தெரிந்தது. ஏனெனில் இந்த ஒரு அமைப்பானது படையெடுப்பாளர்களை நதிப் பாதையைப் பின்பற்றும்படி கட்டாயப்படுத்தும். இந்த நன்மைகளைக் கருத்தில் கொண்டு சலிம்கர் கோட்டை 1546 இல் கட்டப்பட்டது.  

## சிறைச்சாலையாக
அவுரங்கசீப்பின் ஆட்சிக் காலத்தில், கோட்டை முதலில் சிறைச்சாலையாக மாற்றப்பட்டது. அவுரங்கசீப்பால் தனது சகோதரர் முராத் பக்ஷை (முத்ராவில் குடித்துவிட்டு தூங்கும்போது அவர் அறியாமல் பிடிபட்டார்) சிறையில் அடைக்கப்பட்டார். பின்னர் அவர் குவாலியருக்கு மாற்றப்பட்டு, அங்கு அவர் தூக்கிலிடப்பட்டார். முராத் பக்ஷை சிறையில் அடைப்பதைத் தவிர, தனக்கு பிடித்த மூத்த மகள் செபுன்னிசாவை சலீம்கார் கோட்டையில் இறக்கும் வரை 21 ஆண்டுகள் சிறையில் அடைத்த சந்தேகத்திற்குரிய பெருமை அவுரங்கசீப்பிற்கு இருந்தது என்றும் கூறப்படுகிறது. நசிருதீன் உமாயூன் கல்லறையில் கைதியாக அழைத்துச் செல்லப்பட்டு பின்னர் பர்மாவின் யங்கோனுக்கு மாற்றப்பட்ட பின்னர் ஆங்கிலேயர்கள் இரண்டாம் பகதூர் ஷாவை இந்தக் கோட்டையில் சிறையில் அடைத்திருந்தனர். அரசு கைதிகள் துன்புறுத்தப்பட்டது அல்லது சிறையில் மறைந்ததால் இந்தக் கோட்டை இங்கிலாந்தின் இலண்டன் கோபுரத்துடன் ஒப்பிடப்பட்டுள்ளது.
# பிரேம்சந்த் ரங்கசாலை

**பிரேம்சந்த் ரங்கசாலை** என்பது இந்தியாவின் பீகார் மாநிலம் பாட்னாவில் அமைந்துள்ள ஒரு நாடக அரங்கம் ஆகும். இது ராஜேந்திர நகரில் அமைந்துள்ளது.  

## வரலாறு
பீகார் அரசாங்கத்தால் 1971 ஆம் ஆண்டில் பிரேம்சந்த் ரங்கசாலை அரங்கம் அமைக்கப்பட்டது. கிழக்கு இந்தியாவின் மிகப்பெரிய நாடக அரங்குகளில் ஒன்றாக இவ்வரங்கம் கருதப்படுகிறது. 1972 ஆம் ஆண்டிற்குப் பிறகு, இங்குள்ள கலையரங்கத்தில் எந்த நாடகமும் நடத்தப்படவில்லை.  

1974 ஆம் ஆண்டில் பிரேம்சந்த் ரங்கசாலையானது மத்திய ரிசர்வ் போலீஸ் படையிடம் ஒப்படைக்கப்பட்டது. பண்பாட்டு ஆர்வலர்கள் தொடர்ந்து அழுத்தம் கொடுத்ததன் பின்னர் அரங்கமானது மத்திய ரிசர்வ் போலீஸ் படையிடம் இருந்து விடுவிக்கப்பட்டது. அதன்பிறகு, நாடகங்கள் குறிப்பிட்ட கால இடைவெளியில் தொடர்ந்து அரங்கேற்றப்பட்டன.  

2010 இல் நாடகசாலையானது மோசமான நிலையில் இருந்தது. இந்திய உருக்கு ஆணையம் ரூ.10 இலட்சத்தை நன்கொடையாக வழங்கியது. அப்போது ரங்கசாலையில் ரூ.40 இலட்சத்திற்கான உபகரணங்கள் இருந்தன. பலவற்றை மாற்ற அரசுக்கு வேண்டுகோள் விடுக்கப்பட்டும் எவ்வித நிதி உதவியும் பெறப்படாமல் இருந்தது. புதுப்பித்தலுக்குப் பிறகு, அதிநவீன அரங்கை பீகார் முதல்வர் நிதீஷ் குமார் 2012 பிப்ரவரி மாதம் திறந்து வைத்தார். அனைத்து நிலைகளிலும் தரம் மேம்படுத்தப்பட்ட நிலையில் அது அமைந்தது. இந்த பணியினை பீகார் மாநிலத்தின் கலை மற்றும் பண்பாட்டுத் துறை மேற்கொண்டது. இப்பணியை மேற்கொள்வதற்கு முன்பாக ரங்கசாலை மோசமான நிலையில் இருந்தது. பின்னரே இந்த சீரமைப்புப் பணிகள் மேற்கொள்ளப்பட்டன. கலை மற்றும் பண்பாட்டுத்துறையின் செயலர் இதனை மாநிலத்தின் மிகப்பெரிய பண்பாட்டு மையமாக மாற்றும் வகையில் இத்தகு பணிகள் நடைபெற்றதாகக் கூறினார். நடனம், இசை, பாடல் உள்ளிட்ட பலவகையான பண்பாட்டு நிகழ்வுகளை நடத்த ஆயத்தப்படும் வகையில் பணிகள் நடைபெற்றன. புதுப்பித்தலுக்குப் பின் நவீன ரகத்தைச் சேர்ந்த ஒளி அமைப்புகள், சிறப்பாக அமைந்த திரைகள், சுவர்கள் போன்றவை அமையும் வகையில் மேற்கொள்ளப்பட்டன என்ற அப்பணியோடு தொடர்பு கொண்ட பொறியாளர் கூறினார். பொது மற்றும் தனியார் பங்களிப்பு என்ற நிலையில் இதன் செயல்பாடுகள் மேற்கொள்ளப்படும்.  

## சிறப்பு
நகரில் அமைந்துள்ள முதன்மையான உள் அரங்கமாக இது கருதப்படுகிறது. மாநிலத்தில் உள்ள நாடகக் கலைஞர்கள் அறிந்த புகழ்பெற்ற இடங்களில் ஒன்றாகவும் இது கருதப்படுகிறது. தொடர்ந்து பண்பாட்டு நிகழ்வுகள் நடைபெற்று வரும் இந்த இடமானது முற்றிலும் குளிர் பதன வசதி செய்யப்பட்ட அரங்கமாக உள்ளது. அரங்கத்தின் உள் அமைப்பு நன்கு அலங்கரிக்கப்பட்டு காணப்படுகிறது. கலை ரசிகர்கள் ஒன்று சேருகின்ற இடமாகவும் தம் கருத்துகளைப் பரிமாறிக் கொள்கின்ற இடமாகவும் அமைந்துள்ளது. உரிய கட்டணத்தை செலுத்தி இந்த இடத்தை பண்பாட்டு நிகழ்வுகளுக்காக அனைவரும் பயன்படுத்திக்கொள்ளும் வசதி இங்கு உள்ளது.
# ரவீந்திர பரிஷத்

**ரவீந்திர பரிஷத்** (Rabindra Parishad) என்பது இந்தியாவின் பாட்னாவில் பீர் சந்த் படேல் பாதையில் உள்ள ஒரு பல்நோக்கு பண்பாட்டு மையமாகும்.  

## நோக்கம்
குருதேவ் தாகூரின் சிந்தனை, தத்துவம் மற்றும் கருத்துக்களை பரப்புவதற்காக ஒரு கலாச்சார நிறுவனத்தை நிறுவ 1947 இல் பாட்னாவின் ஒரு சில அறிஞர்களால் உணரப்பட்டு அதற்கான கருதுகோள் முன்வைக்கப்பட்டது. ரவீந்திர சங்கீத் மற்றும் மணிப்பூரி நடனம் ஆகியவற்றை சிறப்பாக வழங்க வேண்டும் என்பது முக்கியமான எண்ணமாக இருந்தது. இதுவே ரவீந்திர பரிஷத்தை நிறுவ இது வழிவகுத்தது. இது பாட்னாவில் உள்ள ஒரு முக்கியமான நாடக அரங்காகும். அங்கு பல்வேறு கலாச்சார மற்றும் நாடக நடவடிக்கைகள் வழக்கமான இடைவெளியில் நடைபெறுகின்றன. குரு ரவீந்திரநாத் தாகூரின் கருத்துக்கள், இலக்கியம், பாடல்கள் மற்றும் பிற படைப்புகளை சாமானியர்களுக்கு குறிப்பாக புதிய தலைமுறையினருக்கு பரப்பும் நோக்கில் இந்த அமைப்பு நிறுவப்பட்டது.  

ரவீந்திரநாத் தாகூரின் பெயரைக் கொண்டு அமைந்துள்ள இந்த பரிஷத் 1948 ஆம் ஆண்டில் நிறுவப்பட்டது. இந்த கட்டிடத்தில் ஒரு இசைப்பள்ளி உள்ளது. அந்த இசைப்பள்ளி, கீத் பவன் என அழைக்கப்படுகிறது. தாகூர் எழுதிய நூல்களும் அவரைப் பற்றிய நூல்களையும் கொண்ட ஒரு நூலகம் இங்கு உள்ளது. மேலும் ரவீந்திர பவன் என்று அழைக்கப்படும் ஒரு அரங்கம் இங்கு உள்ளது. இந்த நாடக அரங்கமானது பாட்னாவில் ஒரு முக்கியமான அரங்கமாகும்.இங்கு பண்பாட்டு மற்றும் நாடக நிகழ்வுகள் தொடர்ந்து நடத்தப்பட்டு வருகின்றன. நாடக நிகழ்வுகளில் நேரடி இசை, நகைச்சுவை, நடனம், காட்சி கலை, மற்றும் குழந்தைகள் நிகழ்வுகள் உள்ளிட்ட பல நிகழ்வுகள் நடத்தப்பட்ட வருகின்றன.  

## மேம்பாடு
1957 ஆம் ஆண்டில், குருதேவ் தாகூரின் மருமகள் ரோமா சக்ரவர்த்தியின் வேண்டுகோள்படி ரவீந்திர பரிஷத்தின் இசைப் பிரிவிற்கு கீதா பவன் என்று பெயர் சூட்டப்பட்டது. ரவீந்திர பவனின் கட்டுமானம் 1955 இல் தொடங்கியது. போதிய நிதி இல்லாததால் அதன் ஒரு பகுதியை முடிக்க பல ஆண்டுகள் தாமதம் ஆனது. 1958 ஆம் ஆண்டில் மாநில அரசு இதற்காக அதிக நிலங்களை வழங்கியது. 1981 ஆம் ஆண்டில் கீதா பவன் கட்டுவதற்கு மத்திய அரசும், பீகார் அரசும் மானியங்களை வழங்கின. அப்போதைய பீகார் முதல்வர் டாக்டர் ஜகந்நாத் மிஸ்ரா அந்தக் கட்டிடத்திற்கான அடிக்கல்லை நாட்டினார். 1989 ஆம் ஆண்டுவாக்கில், முன்மொழியப்பட்ட மூன்று மாடி கட்டிடத்தின் தரை தளம் தயாரானது. அதற்கான துவக்க விழாவை அப்போதைய பீகார் ஆளுநராக இருந்த ஸ்ரீ ஜெகந்நாத் பஹாடியா முன்னிலையில் 16 மே 1989 ஆம் நாளன்று நடத்தப்பட்டது.  

2008 முதல் 2010 வரை, தியேட்டர் ஒரு பெரிய புதுப்பித்தல் பணி மேற்கொள்ளப்பட்டது. ஒட்டுமொத்த சீரமைப்பு செலவு ரூ.1.5 கோடி என மதிப்பிடப்பட்டது. 2009 ஆம் ஆண்டில், இந்நிறுவனத்திற்கு மாநில அரசு சிறப்பு நிதியை ஒதுக்கியது. அதனைக் கொண்டு 80% கட்டிடம் இடிக்கப்பட்டு புதிய ஆடிட்டோரியம் கட்டப்பட்டது. ஆடிட்டோரியத்தின் 1000 பேர் அமர்கின்ற வசதி உள்ளது. இது முழுமையாக குளிரூட்டப்பட்ட மற்றும் மேடை அகலப்படுத்தப்பட்டுள்ளது. புதுப்பித்தலுக்குப் பிறகு, ஆடிட்டோரியத்தின் இருக்கை திறன் 655 இலிருந்து 1,000 ஆக உயர்த்தப்பட்டது, மேலும் தியேட்டரின் கட்டமைப்பும் மேம்படுத்தப்பட்டது. பிப்ரவரி 2011 இல், அதிநவீன ஆடிட்டோரியத்தை பீகார் முதல்வர் நிதீஷ் குமார் திறந்து வைத்தார்.  

## பண்பாட்டு நிகழ்வுகள்
ரவீந்திர பரிஷத் தன்னுடைய 65 ஆண்டுகளை நிறைவு செய்து, பாரம்பரியத்தை கடைப்பிடித்து, பலவிதமான பண்பாட்டு நிகழ்வுகளுக்கு ஏற்பாடு செய்து வருகிறது. இது பள்ளிகள் மற்றும் கல்லூரிகள் உள்ளிட்ட பல்வேறு அமைப்புகளில் பல பண்பாட்டு நிகழ்வுகளைத் தொடர்ந்து நடத்தி வருகிறது.
# இந்தோ-போர்த்துகீசிய அருங்காட்சியகம்


**இந்தோ-போர்த்துகீசிய அருங்காட்சியகம் (Indo-Portuguese Museum)** இந்தியாவின் கேரளா மாநிலத்தில் எர்ணாகுளத்தில் கோட்டை கொச்சியில் உள்ள ஒரு அருங்காட்சியகம் ஆகும்.  

## வரலாறு
இந்த அருங்காட்சியகம் மறைந்த டாக்டர் ஜோசப் குரீத்ரா அவர்களின் முன்முயற்சிகளின் காரணமாக நிறுவப்பட்டது. போர்த்துகீசியம் செல்வாக்கு மற்றும் போர்த்துக்கீசிய பண்பாட்டினைக் காப்பாற்றும் நோக்கிலும், அதனை வெளிப்படுத்துகின்ற வகையிலும் கொச்சி பிஷப்பான குரீத்ரா இந்த அருங்காட்சியகத்தை நிறுவினார். தற்போது இந்த அருங்காட்சியகத்தில் கொச்சி மற்றும் அதைச் சுற்றியுள்ள பகுதிகளில், குறிப்பாக, கொச்சியின் மேற்குப் பகுதிகளில் காணப்படுகின்ற போர்த்துகீசிய தாக்கங்களைக் காண முடியும்.  
படம் ]]  

## சிறப்புகள்
கொச்சி பிஷப் இல்லத்தில் உள்ள அருங்காட்சியகம் பிற தேவாலயங்களிலிருந்து கொண்டுவரப்பட்ட இந்தோ-போர்த்துக்கீசிய கலைப்பொருள்களைக் கொண்டுள்ளது. கேரள மாநிலத்தில் இந்தோ-போர்த்துக்கீசிய மதிப்புமிக்க பாரம்பரியத்தையும், கலையையும், பண்பாட்டையும், கட்டடக்கலையும் இது காத்துவருகிறது. இந்தப் பகுதியில் போர்த்துக்கீசியர்கள் பெரிய தாக்கத்தை ஏற்படுத்திய காலத்தைப் பற்றிய பல கூறுகளை இந்த அருங்காட்சிகம் கொண்டுள்ளது. இந்த அருங்காட்சியகம் கொச்சி பிஷப்பான குரீத்ராவின் கனவாகவும், இலக்காகவும் இருந்தது. அவருடைய காலத்தில் அவர் இங்கு பிஷப்பாகப் பணியாற்றி வந்தார். இந்தோ-போர்த்துக்கீசிய கலை மற்றும் பண்பாட்டுப் பரிமாணங்களைக் கொண்டுள்ள மையமாக இது இருந்து வருகிறது. ரோஸ் தெருவிலிருந்து சிறிய தூரத்தில் இது அமைந்துள்ளது.  

## அம்சங்கள்
இந்த அருங்காட்சியகத்தில் பல முக்கியமான பிரிவுகள் உள்ளன: பலிபீடம், கருவூலம், ஊர்வலப்பாதை, குடிமக்கள் வாழ்வியல் மற்றும் பிரதான தேவாலயம் ஆகியவை முக்கியமான ஐந்து பிரிவுகள் உள்ளடக்கியது. காட்சிக்கு வைக்கப்பட்டுள்ள பொருள்களில் வைபீன் புனித மாதா தேவாலயத்தைச் சேர்ந்த தேக்கு மரத்தால் (16 ஆம் நூற்றாண்டு) செதுக்கபட்ட பலிபீடம், கோட்டை கொச்சியின் பிஷப் ஹவுசைச் சேர்ந்த புல் என்ற ஆடை (19 ஆம் நூற்றாண்டு), வெள்ளி மற்றும் மரத்தால் ஆன (17 ஆம் நூற்றாண்டு), ஊர்வலத்தின்போது எடுத்துச் செல்லப்படுகின்ற சிலுவை, கோட்டை கொச்சியின் பெருங்கோயிலைச் சேர்ந்த சாண்டா குரூஸ் வழங்கிய கொச்சி கோட்டையின் அதிகாரப்பூர்வ சிலுவை, வைப்பீன் தீவு சபுனித மாதா தேவாலயத்தைச் சேர்ந்த சேர்ந்த இந்தோ-போர்த்துகீசிய (18-19 ஆம் நூற்றாண்டு) தேவ அப்பக்கலம் ஆகியவை உள்ளன.  

கலோஸ்டே குல்பென்கியன் அறக்கட்டளை இந்தோ-போர்த்துகீசிய அருங்காட்சியகத்தில் சேகரிப்பிற்காக அதிக பங்களிப்பினைச் செய்துள்ளது. இங்கு சிற்பங்கள், விலைமதிப்பற்ற உலோக பொருள்கள் மற்றும் உடைகள் ஆகியவை காட்சிக்கு வைக்கப்பட்டுள்ளன. இங்கு காட்சியில் உள்ளவற்றில் சாண்டா குரூஸ் கதீட்ரல் மற்றும் கொச்சி மறைமாவட்டத்தின் பிற தேவாலயங்களைச் சேர்ந்தவையும் உள்ளன.  

இங்குள்ள பிரான்சிஸ்கனின் கோட் ஆப் ஆம்ஸ் என்ற ஆடை மிகவும் புகழ் பெற்றதாகும். இங்குள்ள காட்சிப்பொருள்களில் இது மிகவும் முக்கியமானதாகக் கருதப்படுகிறது.  

## இருப்பிடம்
அருங்காட்சியகம் கோட்டை கொச்சியில் பிஷப் இல்ல வளாகத்திற்குள் உள்ளே அமைந்துள்ளது. புவியியல் கூறுகள்  

## பார்வையாளர் நேரம்
இந்த அருங்காடசியகத்தை காலை 10:00 மணி முதல் மாலை 5.00 வரை பார்வையாளர்கள் பார்வையிடலாம். திங்கட்கிழமை மற்றும் அரசு விடுமறை நாள்கள் இந்த அருங்காட்சியகத்திற்கு விடுமுறை ஆகும். ஒவ்வொரு மாதமும் முதல் வியாழக்கிமை என்று இந்த அருங்காட்சியகத்தை கட்டணம் எதுவும் செலுத்தாமல் பார்வையிடலாம்.